sukhrobnurali/uzbek-legal-corpus huggingface dataset:
VAZIRLAR MAHKAMASINING 2001 YIL 24 OKTYABRDAGI 421-SON QARORIGA QISMAN OʻZGARTIRIShLAR KIRITISh TOʻGʻRISIDA
(resolution, 2020-06-16)

Kichik va oʻrta biznesni ragʻbatlantirish hamda maʼlumotlar uzatish va shaxsiy radiochaqiruv tarmoqlari boʻyicha xizmatlar koʻrsatishni rivojlantirish maqsadida Vazirlar Mahkamasi qaror qiladi: 1. Vazirlar Mahkamasining “Telekommunikatsiyalar sohasida faoliyat koʻrsatish huquqi uchun davlat boji miqdorlarini tasdiqlash toʻgʻrisida” 2001-yil 24-oktabrdagi 421-son qaroriga ilovada: beshinchi va oltinchi xatboshilar quyidagi tahrirda bayon qilinsin: “Shaxsiy chaqiruv (peyjing, radiotelefon, trankli) tarmoqlarini loyihalash, qurish, foydalanish va ularga xizmatlar koʻrsatish ‎ 135‎ Loyihalash‎ 10‎ Qurish‎ 20‎ Foydalanish‎ 30‎ Xizmatlar koʻrsatish‎ 80‎ Maʼlumotlarni uzatish tarmoqlarini loyihalash, qurish, foydalanish va ularga xizmatlar koʻrsatish (litsenziya amal qilishining barcha davriga) ‎ 200‎ Loyihalash‎ 10‎ Qurish‎ 20‎ Foydalanish‎ 30‎ Xizmatlar koʻrsatish:‎ ‎ operatorlar va provaydyerlar tomonidan‎ 150‎ umumiy foydalanish punktlari tomonidan‎ 10”;‎ izohdagi “karralangan” soʻzidan keyin “(maʼlumotlarni uzatish tarmoqlarini loyihalash, qurish, foydalanish va ularga xizmatlar koʻrsatishdan tashqari)” soʻzlari qoʻshilsin. 2. Vazirlar Mahkamasining 1998-yil 10-iyuldagi 293-son qarori 9-bandining oltinchi xatboshi hamda qarorga 8-ilova (Oʻzbekiston Respublikasi QT, 1998-y., 7-son, 26-modda) oʻz kuchini yoʻqotgan deb hisoblansin.
VINO-AROQ MAHSULOTLARINI ULGURJI VA ChAKANA SOTIShNI TARTIBGA SOLISh TOʻGʻRISIDA
(resolution, 2019-08-24)

Vino-aroq mahsulotlarining noqonuniy aylanishi va sotilishi hollarining oldini olish, alkogolli mahsulotlarni sotishni tashkil etishni takomillashtirish maqsadida Vazirlar Mahkamasi qaror qiladi: 1. Belgilansinki: ishlab chiqaruvchi korxonalar tomonidan vino-aroq mahsulotlari faqat “Oʻzsharobsanoat” AJning hududiy ixtisoslashtirilgan ulgurji savdo bazalari orqali sotiladi; respublikada ishlab chiqariladigan vino-aroq mahsulotlarini ulgurji va mayda ulgurji sotish huquqi “Oʻzsharobsanoat” AJning hududiy ixtisoslashtirilgan ulgurji savdo bazalariga beriladi. 2. Oʻzbekiston Respublikasi Vazirlar Mahkamasining 1999-yil 26-martdagi 136-son qarori 1-bandining ikkinchi xatboshi va 6-bandining ikkinchi xatboshi (Oʻzbekiston Respublikasi QT, 1999-y., 3-son, 16-modda) oʻz kuchini yoʻqotgan deb hisoblansin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari M.Z.Usmonov zimmasiga yuklansin.
“CHORSU SAVDO MARKAZI” SAVDO KOMPLEKSI FAOLIYATINI TASHKIL ETISH TOʻGʻRISIDA
(resolution, 2025-12-16)

Savdo xizmati koʻrsatish sifati va madaniyatini oshirish, “Chorsu savdo markazi” savdo kompleksida isteʼmol tovarlari bilan chakana savdoni amalga oshiruvchi tadbirkorlar uchun qulay shart-sharoitlar yaratish maqsadida Vazirlar Mahkamasi qaror qiladi: 1. Toshkent shahar hokimligi tomonidan Oʻzbekiston Respublikasi Davlat mulki qoʻmitasi hamda Moliya vazirligi bilan birgalikda Vazirlar Mahkamasining 2000-yil 24-iyundagi 242-son qarorini bajarish yuzasidan ochiq aksiyadorlik jamiyati shaklidagi “Chorsu savdo markazi” (keyingi oʻrinlarda “Chorsu savdo markazi” ochiq aksiyadorlik jamiyati deb ataladi) savdo kompleksi tashkil etilganligi va quyidagilar uning asosiy vazifalari etib belgilanganligi maʼlumot uchun qabul qilinsin: “Chorsu savdo markazi” ochiq aksiyadorlik jamiyatiga tegishli savdo va omborxona maydonlarini isteʼmol tovarlari, birinchi navbatda, jismoniy shaxslar tomonidan respublika hududiga keltiriladigan isteʼmol tovarlari bilan chakana savdoni tashkil etish uchun yuridik va jismoniy shaxslarga ijaraga berish; boshqa manfaatdor tashkilotlar va korxonalar bilan birgalikda savdoning yuqori sifati va madaniyatini taʼminlovchi transport, bank xizmatlari, maishiy va boshqa xizmatlar kompleksini tashkil etish; ijaraga oluvchilar uchun zarur moddiy-texnik, texnologik va tashkiliy shart-sharoitlar yaratish, savdo kompleksi hududida sotuvchilar va xaridorlarga zarur axborot xizmatlari, shu jumladan isteʼmol tovarlariga talab va taklif konyunkturasi toʻgʻrisida axborot xizmatlari koʻrsatish; “Chorsu savdo markazi” ochiq aksiyadorlik jamiyati hududida savdo faoliyatini amalga oshirishni xohlovchi tadbirkorlar oʻrtasida muntazam ravishda keng reklama va zarur tushuntirish ishlarini olib borish. 2. Oʻzbekiston Respublikasi Davlat mulki qoʻmitasi, Moliya vazirligi va Toshkent shahar hokimligining: “Chorsu savdo markazi” ochiq aksiyadorlik jamiyatining eʼlon qilingan aksiyalariga ochiq obuna boʻlishdan tushadigan pul mablagʻlari jamiyat tomonidan uning balansidagi binolar va inshootlarni rekonstruksiya qilishga va texnika bilan qayta jihozlashga yoʻnaltirilishi; “Chorsu savdo markazi” ochiq aksiyadorlik jamiyati hududida savdo faoliyatini amalga oshiruvchi va xizmatlar koʻrsatuvchi jismoniy shaxslar faoliyati qonunchilikka muvofiq tashkil etiladi. 4. Oʻzbekiston Respublikasi tijoat banklari “Chorsu savdo markazi” ochiq aksiyadorlik jamiyati hududida valyuta almashtirish punktlari, shuningdek pul mablagʻlarini qabul qilish kassalari ochsinlar. 6. Mazkur qarorning bajarilishini nazorat qilish Bosh vazir oʻrinbosari M. Z. Usmonov hamda Toshkent shahar hokimi R. M. Shoabdurahmonov zimmasiga yuklansin.
IChKI VALYUTA BOZORIDA ALMAShUV KURSLARINI BIRXILLAShTIRISh ChORA-TADBIRLARI TOʻGʻRISIDA
(resolution, 2021-02-22)

Valyuta siyosatini yanada erkinlashtirish, birjadan tashqari valyuta bozorini rivojlantirish va mustahkamlash, uning faoliyat koʻrsatishi samaradorligini oshirish, qatnashchilar sonini kengaytirish hamda banklararo savdo sessiyalarida chet el valyutasini sotib olish va sotish hajmini koʻpaytirish maqsadida, shuningdek valyuta operatsiyalari boʻyicha buxgalteriya hisobi va hisobotini yuritish, tashqi savdo operatsiyalari boʻyicha bojxona toʻlovlari va hisoblarini hisoblab chiqarish tartibini maqbullashtirish uchun Vazirlar Mahkamasi qaror qiladi: 1. Oʻzbekiston Respublikasi Markaziy banki va Moliya vazirligining chet el valyutasiga talab va taklifdan kelib chiqqan holda vujudga kelgan birjadan tashqari valyuta bozorini 2001-yil 1-noyabrdan boshlab: Oʻzbekiston Respublikasi Hukumati tomonidan yoki uning kafolati ostida 2001-yil 1-iyulgacha jalb etilgan chet el valyutasidagi kreditlarga xizmat koʻrsatish; 2. Belgilab qoʻyilsinki, 2001-yil 1-noyabrdan boshlab respublika hududida valyuta operatsiyalari boʻyicha buxgalteriya hisobi, statistika hisoboti va boshqa hisobotlar, shuningdek bojxona toʻlovlarini va boshqa majburiy toʻlovlarni hisoblab chiqarish Oʻzbekiston Respublikasi Markaziy bankining birjadan tashqari valyuta bozoridagi almashuv kursini, pul massasi va inflatsiya darajasini hisobga olgan holda belgilanadigan kursi boʻyicha amalga oshiriladi. 3. Oʻzbekiston Respublikasi Moliya vazirligi, Davlat soliq qoʻmitasi Makroiqtisodiyot va statistika vazirligi bilan birgalikda oʻn kun muddatda chet el valyutasidagi operatsiyalarni buxgalteriya hisobida, statistika hisobotida va boshqa hisobotlarda aks ettirish tartibini ishlab chiqsinlar va tasdiqlasinlar hamda xoʻjalik yurituvchi subyektlarga yetkazsinlar. 4. Oʻzbekiston Respublikasi Hukumatining 1-ilovaga muvofiq qarorlariga oʻzgartirish va qoʻshimchalar kiritilsin. 5. Oʻzbekiston Respublikasi Markaziy banki, Moliya vazirligi, boshqa manfaatdor vazirliklar va idoralar Adliya vazirligi bilan birgalikda ikki hafta muddatda oʻz normativ hujjatlarini mazkur qarorga muvofiqlashtirsinlar. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov va Oʻzbekiston Respublikasi Markaziy bankining raisi F.M. Mullajonov zimmasiga yuklansin. I. Quyidagilar: Oʻzbekiston Respublikasi Vazirlar Mahkamasining “Valyuta va eksport-import operatsiyalari boʻyicha hisob va hisobot tartibini takomillashtirish toʻgʻrisida” 2000-yil 28-apreldagi 171-son qarori (Oʻzbekiston Respublikasi QT 2000-y., 6-son, 31-modda); Oʻzbekiston Respublikasi Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar va qoʻshimchalar kiritish toʻgʻrisida” 2000-yil 24-oktabrdagi 412-son qaroriga ilovaning 12-bandi (Oʻzbekiston Respublikasi QT 2000-y., 10-son, 69-modda) oʻz kuchini yoʻqotgan deb hisoblansin. II. Oʻzbekiston Respublikasi Hukumatining quyidagi qarorlariga oʻzgartirish va qoʻshimchalar kiritilsin:
Telekommunikatsiyalar sohasida faoliyat koʻrsatish huquqi uchun davlat boji miqdorlarini tasdiqlash toʻgʻrisida
(resolution, 2020-06-16)

“Faoliyatning ayrim turlarini litsenziyalash toʻgʻrisida” va “Telekommunikatsiyalar toʻgʻrisida”gi Oʻzbekiston Respublikasi qonunlariga, shuningdek Vazirlar Mahkamasining “Telekommunikatsiyalar va pochta aloqasi sohasida boshqaruv tizimini takomillashtirish chora-tadbirlari toʻgʻrisida” 2000-yil 22-noyabrdagi 458-son qaroriga muvofiq Vazirlar Mahkamasi qaror qiladi: 1. Telekommunikatsiyalar sohasida faoliyat koʻrsatish huquqini beruvchi litsenziyalar berganlik uchun davlat boji miqdorlari ilovaga muvofiq tasdiqlansin. 2. Belgilansinki, telekommunikatsiyalar sohasida faoliyat koʻrsatish huquqini beruvchi litsenziyalar berganlik uchun davlat bojining mazkur qarorga ilovaga muvofiq miqdorlari 2001-yil 1-noyabrdan boshlab kuchga kiradi. 3. Vazirlar Mahkamasining “Transport va aloqa sohasida faoliyat koʻrsatish huquqi uchun davlat poshlinasi miqdorlarini tasdiqlash toʻgʻrisida” 1997-yil 19-fevraldagi 89-son qaroriga ilovaning 5-boʻlimi (Oʻzbekiston Respublikasi QT, 1997-y., 2-son, 6-modda) oʻz kuchini yoʻqotgan deb hisoblansin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari K.N.Toʻlaganov zimmasiga yuklansin.
“DORIXONA VA TIBBIYOT MUASSASALARIDA TRAMADOL DORI VOSITASINI SAQLASh, HISOBINI OLIB BORISh VA BERISh QOIDALARI TOʻGʻRISIDA”GI BUYRUGʻIGA QOʻShIMChA KIRITISh HAQIDA
(order, 2023-07-12)

Vazirlar Mahkamasining 2000-yil 31-iyuldagi 293-son qaroriga muvofiq Oʻzbekiston Respublikasi Sogʻliqni saqlash vazirligining “Dorixona va tibbiyot muassasalarida Tramadol dori vositasini saqlash, hisobini olib borish va berish qoidalari toʻgʻrisida”gi 2000-yil 14-dekabrdagi 635-son buyrugʻi (2000-yil 29-dekabrda 996-son bilan roʻyxatdan oʻtgan) 1.8-bandi quyidagi xatboshi bilan toʻldirilsin: 1. Bunda, qishloq vrachlik punktlarida Tramadol dori vositasining 10 ampula va 1 konvolyutagacha boʻlgan miqdori, birinchi tibbiy yordam koʻrsatish maqsadida foydalanish uchun esa ushbu dori vositasining 5 ampula va 1 konvolyutagacha boʻlgan miqdorini tibbiyot amaliyotida qoʻllash litsenziyasiz amalga oshirilishiga ruxsat etiladi. 2. Mazkur buyruq Adliya vazirligidan davlat roʻyxatidan oʻtkazilganidan oʻn kundan soʻng kuchga kiradi. 3. Ushbu buyruq ijrosining nazorati Oʻzbekiston Respublikasi Sogʻliqni saqlash vazirining birinchi muovini D. A. Asadov zimmasiga yuklatilsin.
YaNGIYOʻL SELLYULOZA-QOGʻOZ FABRIKASINING SAMARALI FAOLIYAT KOʻRSATIShINI TAʼMINLASh ChORA-TADBIRLARI TOʻGʻRISIDA
(resolution, 2021-02-22)

Yangiyoʻl sellyuloza-qogʻoz fabrikasida sellyuloza va qogʻoz ishlab chiqarish boʻyicha loyihadagi quvvatga erishishni xamda ishlab chiqarishning samarali faoliyatini taʼminlash, “Oʻzqogʻoz” aksiyadorlik jamiyatiga ajratilgan kreditlarni qaytarish uchun shart-sharoitlar yaratish maqsadida Vazirlar Mahkamasi qaror qiladi: 1. Oʻzbekiston Respublikasi Moliya vazirligi Yangiyoʻl sellyuloza-qogʻoz fabrikasi qurilishini mablagʻ bilan taʼminlash uchun “Oʻzqogʻoz” aksiyadorlik jamiyatiga berilgan kredit boʻyicha asosiy qarzni va foizlarni toʻlash muddatini imtiyozli davrda qoʻshilgan foizlarni asosiy qarz bilan birga oʻnta teng yarim yillik toʻlovlar bilan uzish shartlarida 2002-yil 1-noyabrgacha uzaytirsin. 2. Oʻzbekiston Respublikasi Markaziy bankiga: “Oʻzqogʻoz” aksiyadorlik jamiyatiga ajratilgan markazlashtirilgan kredit boʻyicha asosiy qarzni va foizlarni toʻlashni boshlash muddatini imtiyozli davrda qoʻshilgan foizlarni asosiy qarz bilan birga oʻn ikkita teng yarim yillik toʻlovlar bilan uzish shartlarida 2002-yil 1-oktabrgacha uzaytirish; Oʻzbekiston Respublikasi Tashqi iqtisodiy faoliyat milliy bankining oʻz mablagʻlari hisobiga asosiy qarzni va foizlarni toʻlashga yoʻnaltirilgan 116,43 mln soʻm miqdoridagi pul mablagʻlarini bankning vakillik hisob raqamida tiklash tavsiya qilinsin. 3. Oʻzbekiston Respublikasi Tashqi iqtisodiy faoliyat milliy banki Yangiyoʻl sellyuloza-qogʻoz fabrikasi qurilishini mablagʻ bilan taʼminlash uchun bankning oʻz resurslari hisobidan “Oʻzqogʻoz” aksiyadorlik jamiyatiga ajratilgan kredit tarkibini: kredit boʻyicha asosiy qarzni toʻlashni boshlash muddatini 2002-yil 15-fevralgacha uzaytirish va 2001-yil 1-oktabrgacha qoʻshilgan foizlarni asosiy qarz bilan birga oʻnta teng toʻlovlar bilan uzish; 2001-yil 1-oktabrdan boshlab qoʻshiladigan foizlarni 2001-yil 30-oktabrdan boshlab xar oydagi toʻlovlar bilan uzish shartlari bilan qayta oʻzgartirsin. 4. Oʻzbekiston Respublikasi Moliya vazirligi kreditlar boʻyicha toʻlovlarni boshlash muddati uzaytirilishini hisobga olgan holda Hukumat kafolatlariga belgilangan tartibda tegishli oʻzgartirishlar kiritsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R.S. Azimov va M.Z. Usmonov zimmasiga yuklansin.
“MEDIZ” QOʻSHMA KORXONASIDA BIR MARTA FOYDALANILADIGAN SHPRITSLAR ISHLAB CHIQARISHNI KENGAYTIRISH CHORA-TADBIRLARI TOʻGʻRISIDA
(resolution, 2021-02-22)

Tibbiyot sanoatini yanada rivojlantirish va ichki bozorni mamlakatimizda ishlab chiqarilgan sifatli tibbiyot buyumlari bilan toʻldirish maqsadida Vazirlar Mahkamasi qaror qiladi: 1. Quyidagilar: “Mediz” qoʻshma korxonasi muassislari tarkibiga 1,17 mln YEVRO miqdoridagi ulushga ega boʻlgan yangi xorijiy investor — “Rhagmarlan GmbN” (Germaniya) firmasi jalb qilinganligi; “Mediz” qoʻshma korxonasi va “Rhagmatech Rharma Maschinen GmbN” (Germaniya) firmasi oʻrtasida bir marta foydalaniladigan shpritslar ishlab chiqarishga moʻljallangan umumiy qiymati 7,81 mln YEVRO boʻlgan texnologiya asbob-uskunalari yetkazib berish va ularni montaj qilish yuzasidan kontrakt tuzilganligi maʼlumot uchun qabul qilinsin. 2. Belgilab qoʻyilsinki, koʻrsatib oʻtilgan kontraktni mablagʻ bilan taʼminlash quyidagi tartibda: 1,17 mln YEVRO miqdoridagi kontrakt qiymatining 15 foizi “Rharmaplan GmbN” kompaniyasining “Mediz” qoʻshma korxonasi ustav fondiga qoʻshilgan ulushi hisobiga; 6,64 mln YEVRO miqdoridagi kontrakt qiymatining 85 foizi xorijiy bank mablagʻlarini “Germes” eksport-kredit agentligining sugʻurta qoplamasi ostida qayta moliyalash yoʻli bilan Oʻzbekiston Respublikasi Tashqi iqtisodiy faoliyat milliy bankining krediti hisobiga amalga oshiriladi. 3. Oʻzbekiston Respublikasi Tashqi iqtisodiy faoliyat milliy banki bir oy muddatda kredit bitimini tuzsin va kredit mablagʻlarining “Mediz” qoʻshma korxonasiga, marjani koʻpi bilan yiliga 0,5 foiz miqdorida belgilagan xolda, qayta moliyalanishini taʼminlasin. 4. “Mediz” qoʻshma korxonasi: asosiy qarzni, foizlar, vositachilik haqi va kredit bitimi shartlariga koʻra xorijiy kreditga xizmat koʻrsatish boʻyicha boshqa xarajatlarning ishlab chiqarish faoliyati hisobiga ilovaga* muvofiq qoplanishini taʼminlasin; asbob-uskunalarning yetkazib berilishi, montaj qilinishi, sozlanishi-ishga tushirilishi va mutaxassislarning oʻqitilishi ustidan puxta nazorat tashkil etsin. 5. Oʻzbekiston Respublikasi Moliya vaziri Oʻzbekiston Respublikasi Tashqi iqtisodiy faoliyat milliy bankining “Vank Gesellshaft Berlin” xorijiy banki oldidagi toʻlov majburiyatlari boʻyicha, shuningdek “Mediz” qoʻshma korxonasining toʻlov majburiyatlari boʻyicha Tashqi iqtisodiy faoliyat milliy bankiga Oʻzbekiston Respublikasi Hukumati nomidan belgilangan tartibda kafolat berishga vakil qilinsin. 6. Oʻzbekiston Respublikasi Adliya vazirligi Oʻzbekiston Respublikasi Hukumatining kredit beruvchi xorijiy bank oldidagi kafolati yuzasidan banklararo bitimga ilovada belgilangan shakl boʻyicha yuridik xulosa bersin. 8. Oʻzbekiston Respublikasi Makroiqtisodiyot va statistika vazirligi, Moliya vazirligi mazkur loyihani Xorijiy investitsiyalar va kreditlar hisobiga 2001-yilda amalga oshiriladigan investitsiya loyihalarining aniq dasturiga kiritsin. 9. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R.S. Azimov va H.S. Karomatov zimmasiga yuklansin.
ZARAFShON DARYoSI HAVZASIDA EKOLOGIK VA SANITARIYA-EPIDEMIOLOGIK VAZIYATNI YaXShILASh TOʻGʻRISIDA
(resolution, 2021-02-22)

Zarafshon daryosi havzasida suv xoʻjaligi va ekologiya jihatidan keskin vaziyat vujudga kelganligi munosabati bilan xamda Samarqand, Navoiy va Buxoro viloyatlarida sanitariya-epidemiologik holat yomonlashishining oldini olish maqsadida Vazirlar Mahkamasi qaror qiladi: 1. Zarafshon daryosi havzasida ekologik va sanitariya-epidemiologik vaziyatni yaxshilash, xavfli yuklarni Oʻzbekiston Respublikasi hududi orqali transportda tashishda boʻlishi mumkin boʻlgan favqulodda vaziyatlarning oldini olish va bartaraf etish boʻyicha chora-tadbirlar ilovaga* muvofiq tasdiqlansin. 2. Vazirlar Mahkamasining 2001-yil 3-maydagi farmoyishi bilan tashkil etilgan Zarafshon daryosi havzasida ekologik va sanitariya-epidemiologik vaziyatni yaxshilash boʻyicha idoralararo ishchi komissiya: vazirliklar, idoralar, xoʻjalik birlashmalari, Samarqand, Navoiy va Buxoro viloyatlari hokimliklari rahbarlarining moʻljallangan chora-tadbirlarning amalga oshirilishi toʻgʻrisidagi hisobotlarini muntazam ravishda eshitib borsin; tasdiqlangan chora-tadbirlarning bajarilishi yuzasidan har bir yarim yillik yakunlari boʻyicha Vazirlar Mahkamasiga axborot bersin. 3. Mazkur qarorning bajarilishini nazorat qilish Oʻzbekiston Respublikasi Prezidentining Davlat maslahatchisi I. Joʻrabekov zimmasiga yuklansin.
Harbiy va muqobil xizmatning belgilangan muddatlarini oʻtab boʻlgan shaxslarni Qurolli Kuchlar saflaridan zaxiraga boʻshatish hamda fuqarolarni muddatli harbiy va muqobil xizmatga navbatdagi chaqirish toʻgʻrisida
(resolution, 2021-02-22)

“Umumiy harbiy majburiyat va harbiy xizmat toʻgʻrisida” va “Muqobil xizmat toʻgʻrisida”gi Oʻzbekiston Respublikasi qonunlariga muvofiq Vazirlar Mahkamasi qaror qiladi: 1. Harbiy va muqobil xizmatning belgilangan muddatlarini oʻtab boʻlgan shaxslar Oʻzbekiston Respublikasining Qurolli Kuchlari saflaridan zaxiraga boʻshatilsin. 2. 1974 — 1983-yillarda tugʻilgan, chaqiriq muddatini uzaytirish huquqiga ega boʻlmagan Oʻzbekiston Respublikasi fuqarolari 2001-yilning oktyabr-noyabr oylarida muddatli harbiy va muqobil xizmatga chaqirilsin. 3. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Qurolli Kuchlarni chaqiriluvchilar bilan sifatli butlash maqsadida joylardagi chaqirish komissiyalarining har tomonlama taʼminlanishini va samarali ishlashini tashkil etsinlar. 4. Oʻzbekiston Respublikasi Sogʻliqni saqlash vazirligi (F.Gʻ. Nazirov) Mudofaa vazirligi (Q.Gʻ. Gʻulomov) bilan birgalikda chaqirish uchastkalarini zarur tibbiyot asbob-anjomlari va buyumlari bilan taʼminlasin, chaqiriluvchilarning laboratoriya tekshiruvlari sifatli oʻtkazilishini, ularning turli ixtisoslikdagi yuqori malakali vrachlar tomonidan har tomonlama tibbiy tekshirib koʻrilishini tashkil etsin.
AMERIKA QOʻSHMA SHTATLARIDAGI OʻZBEKISTON RESPUBLIKASI ELCHIXONASINING SHTAT JADVALIGA QOʻSHIMCHA KIRITISH TOʻGʻRISIDA
(resolution, 2001-10-02)

Amerika Qoʻshma Shtatlari bilan ikki tomonlama va koʻp tomonlama hamkorlikni faollashtirish xamda davlatlararo munosabatlarni yanada mustahkamlash maqsadida, Oʻzbekiston Respublikasi Vazirlar Mahkamasining “Amerika Qoʻshma Shtatlarida Oʻzbekiston Respublikasining Elchixonasini ochish toʻgʻrisida” 1993-yil 10-maydagi 212-son qaroriga qoʻshimcha tariqasida Vazirlar Mahkamasi qaror qiladi: 1. Amerika Qoʻshma Shtatlaridagi Oʻzbekiston Respublikasi Elchixonasining shtat jadvaliga maslahatchi va birinchi kotib qoʻshimcha lavozimlari kiritilsin. 2. Oʻzbekiston Respublikasi Moliya vazirligi 2002-yil 1-yanvardan boshlab yangidan kiritilgan shtatlarni taʼminlash uchun zarur mablagʻlar ajratsin. 3. Oʻzbekiston Respublikasi Tashqi ishlar vazirligi: bir oy muddatda Amerika Qoʻshma Shtatlaridagi Oʻzbekiston Respublikasi Elchixonasining va birinchi kotib lavozimlariga nomzodlar boʻyicha takliflar kiritsin; yangidan kiritilayotgan shtatlar taʼminoti uchun 2001-yilgi xarajatlarni shtatlarning toʻldirilishiga koʻra xorijiy muassasalar taʼminoti uchun Tashqi ishlar vazirligiga ajratiladigan umumiy mablagʻlar doirasida budjet ajratmalari hisobiga amalga oshirsin. 4. Mazkur qarorning bajarilishini nazorat qilish Oʻzbekiston Respublikasi Tashqi ishlar vaziri A.X. Komilov va Oʻzbekiston Respublikasi Moliya vaziri M.B. Nurmurodov zimmasiga yuklansin.
HUKUMATLARARO BITIMNI TASDIQLASH TOʻGʻRISIDA
(resolution, 2001-09-28)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 20-moddasiga muvofiq Vazirlar Mahkamasi qaror qiladi: 1. 2001-yil 17-avgustda Toshkent shahrida imzolangan Oʻzbekiston Respublikasi Hukumati bilan Germaniya Federativ Respublikasi Hukumati oʻrtasida havo qatnovi toʻgʻrisida Bitim tasdiqlansin. 2. Oʻzbekiston Respublikasi Bosh vazirining oʻrinbosari A.N. Isayev, tashqi ishlar vaziri A.X. Komilov hamda tegishli vazirlik va idoralar rahbarlari ushbu Bitimda nazarda tutilgan Oʻzbekiston Respublikasining majburiyatlarini oʻz vaqtida bajarilishi ustidan nazoratni taʼminlasinlar.
HAMZA NOMIDAGI OʻZBEK DAVLAT AKADEMIK DRAMA TEATRIGA “MILLIY TEATR” MAQOMINI BERISh TOʻGʻRISIDA
(decree, 2001-09-21)

Mamlakatimizda professional teatr sanʼatini yanada rivojlantirish, Vatanimizning boy tarixi, ajdodlarimizning oʻlmas merosini, mustaqillik yillarida erishgan ulkan yutuqlarimizni, bugungi zamonaviy qahramonlar siymosini aks ettiruvchi badiiy barkamol asarlar yaratishni ragʻbatlantirish, xalqimiz maʼnaviyatini yanada yuksaltirish, yosh avlod qalbi va ongiga ezgulik gʻoyalarini singdirishda teatr sanʼatining rolini yanada kuchaytirish maqsadida: 1. Oʻzbekiston Respublikasi Madaniyat ishlari vazirligi, “Oʻzbekteatr” ijodiy-ishlab chiqarish birlashmasi, atoqli sanʼat namoyandalari va keng jamoatchilikning takliflarini inobatga olib, Hamza nomidagi Oʻzbek davlat akademik drama teatriga “Milliy teatr” maqomi berilsin va u “Oʻzbek Milliy akademik drama teatri” deb atalsin. 2. Quyidagilar Oʻzbek Milliy akademik drama teatrining asosiy vazifalari etib belgilansin: — buyuk maʼnaviy merosimiz, betakror qadriyatlarimiz, oʻzbek milliy teatri anʼanalarini izchil davom ettirish, ularni yangi davr talablari asosida boyitib borish va rivojlantirish, bu sohadagi ilgʻor uslublarni milliy ruh bilan uygʻunlashtirgan holda teatr sanʼatiga tatbiq etish; — milliy istiqlol gʻoyalariga hamohang, badiiy jihatdan yuksak, xalqchil sahna asarlari yaratish asosida oʻzbek milliy teatr sanʼati taraqqiyotiga hissa qoʻshish; — xalqimiz, avvalo yoshlarimiz qalbida milliy gʻurur, milliy iftixor tuygʻularini shakllantirish, ularni ona Vatanga muhabbat, umumbashariy qadriyatlarga hurmat, gumanizm gʻoyalariga sadoqat ruhida tarbiyalash; — isteʼdodli sanʼatkorlar, yosh aktyorlar, dramaturg va rejissorlar, sahna sanʼati mutaxassislarining salohiyatini toʻla roʻyobga chiqarish uchun oʻziga xos ijodiy maktab boʻlib xizmat qilish; — mamlakatimiz miqyosida oʻtkaziladigan madaniy-maʼrifiy tadbirlarda faol ishtirok etish, jahonning ilgʻor va nufuzli teatrlari bilan ijodiy muloqot va amaliy hamkorlik aloqalarini kuchaytirish, xalqaro festivallarda oʻzbek teatri yutuqlarini munosib ravishda namoyish etish. 3. Oʻzbekiston Respublikasi Madaniyat ishlari vazirligi va “Oʻzbekteatr” ijodiy-ishlab chiqarish birlashmasi Adliya vazirligi bilan birgalikda bir oy muddat ichida Oʻzbek Milliy akademik drama teatrining Nizomini ishlab chiqib, belgilangan tartibda roʻyxatdan oʻtkazsin. 4. Oʻzbekiston Respublikasi Madaniyat ishlari vazirligi, Moliya vazirligi, Mehnat va aholini ijtimoiy muhofaza qilish vazirligi hamda “Oʻzbekteatr” ijodiy-ishlab chiqarish birlashmasi bir oy muddatda Oʻzbek Milliy akademik drama teatri xodimlari mehnatiga haq toʻlashning yangi tarif meʼyorlarini ishlab chiqib, belgilangan tartibda tasdiqlasin. 5. Ushbu Farmon ijrosini nazorat qilish Oʻzbekiston Respublikasi Prezidentining Davlat maslahatchisi X.Sultonov zimmasiga yuklatilsin.